Moja pripovedka o okamneli ženici v Podpeški jami

*Bilo je spomladi, ko se je deklica, stara komaj 15 let, odpravila pomagat družini v sosednji vasi. Delo je bilo celodnevno, zato je ni bilo veliko doma. Tisti čas jo tudi fantje niso zanimali. A ko je minilo nekaj let, se je vse obrnilo.*

 *Poroči se z bogatim možem. Imata srečno življenje, rodijo se jima tri deklice in dva dečka. Vsi gredo po maminih stopinjah, tudi v ljubezni. Le najmlajša deklica Nina je bila razigrana in je hotela ubrati drugo pot. Mislila si je, da ni treba, da so vsi enaki. Prav zato je bila tudi posebna. Mati je zaradi tega ni zmerjala. Nina je začela služiti malo kasneje kot mati. Poročila se je z revnim možem. Zgradila sta si skromno, a udobno hišico. Pri njima se je marsikdo ustavil in malo poklepetal, saj sta jih s svojo dobrodušnostjo prav začarala. Iskreno prijateljstvo jima je veliko pomenilo.*

 *Neko zimo, ko je bilo zelo mrzlo, je voda zunaj zmrznila. Vaščani so ostali brez nje. Zmrznila jim je tudi voda v vodnjakih. Skupaj so morali nekaj ukreniti. Nekemu vaščanu je prišla na misel Podpeška jama. Velikokrat so jo obiskovali v poletnih mesecih. A ker so pri vsaki hiši imeli vodnjak, so se bolj poredko spomnili nanjo.*

*Problem pa so rešili tako, da so vso živino, otroke in vrče ter sode vzeli s seboj. Z vozovi so se odpeljali proti jami. Voda je bila pitna, a mrzla. Napojili so živino, odžejali so se otroci, vrče so napolnili z vodo ter se odpravili proti domu.*

*Minilo je teden dni, a voda je bila še vedno zmrznjena. Pri Ninini družini se je nabral kup umazanih oblačil. Zato je Nina pobrala obleke in se peš odpravila proti jami brez prijateljic, da bi oprala kup oblačil.*

*Čudno se ji je zdelo, zakaj so vsi zaprti v hišah. Niti za trenutek ni pomislila, da je božična noč. Ni se zmenila za samoto in se je kljub temu odpravila proti jami. Ko je prišla do nje, je začela prati. Prala je in prala, dokler ni čutila neke tesnobe. Kar stiskalo jo je in vezalo. Naenkrat se sploh ni mogla premakniti. Bog jo je kaznoval. Okamnela je, prav tako tudi perilo. Zaspala je in nikoli več se ni zbudila. Zapustila je mlada sinova in moža. Žalovali so za njo, a življenje je šlo in gre naprej. Od takrat nihče ne dela na božično noč niti takrat ne obišče Podpeške jame.*

 *Anže Strnad, 6. b****-razred***